
Parlamentul  României

Camera  Deputaţilor
Comisia pentru sănătate şi familie
                Nr. 28/ 107 / 14 iunie 2012                                     

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru completarea Ordonanţei Guvernului nr.124/1998 privind organizarea şi funcţionarea cabinetelor medicale (Plx 225/2012). Propunerea legislativă a fost respinsă de Senat în şedinţa din 21 mai 2012, în calitate de primă Cameră sesizată, şi  trimisă Comisiei pentru sănătate şi familie cu adresa  nr.Plx 225 din 29 mai 2012, Camera Deputaţilor fiind Cameră decizională. 
La întocmirea raportului, Comisia a avut în vedere avizul Consiliului Legislativ nr.230/21.11.2011, precum şi punctul de vedere al Ministerului Sănătăţii nr.29656 din 13.06.2012.

În raport de obiectul şi conţinutul său, propunerea legislativă  face parte din categoria legilor ordinare. 

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                  Nr. 28/ 107/ 14 iunie 2012        
R A P O R T
asupra propunerii legislative pentru completarea Ordonanţei Guvernului nr.124/1998 privind organizarea şi funcţionarea 
cabinetelor medicale (Plx 225/2012)

 1. Cu adresa nr. Plx 225 din 29 mai 2012, Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea propunerii legislative pentru completarea Ordonanţei Guvernului nr.124/1998 privind organizarea şi funcţionarea cabinetelor medicale (Plx 225/2012), respinsă de Senat în şedinţa din 21 mai 2012, în calitate de primă Cameră sesizată şi  trimisă Comisiei pentru sănătate şi familie cu adresa  nr.Plx 225 din 29 mai 2012, Camera Deputaţilor fiind Cameră decizională. 

La întocmirea raportului, Comisia a avut în vedere avizul Consiliului Legislativ nr.230/21.11.2011, precum şi punctul de vedere al Ministerului Sănătăţii nr.29656 din 13.06.2012.

 2. În raport de obiectul şi conţinutul său, propunerea legislativă  face parte din categoria legilor ordinare. 
Propunerea legislativă are ca obiect de reglementare completarea Ordonanţei Guvernului nr.124/1998 privind organizarea şi funcţionarea cabinetelor medicale, fiind necesară, aşa cum se arată în Expunerea de motive, o exigenţă mai mare în acordarea autorizaţiei de funcţionare a laboratoarelor de analize medicale, astfel încât pe piaţa medicală să se regăsească numai laboratoare care pot asigura servicii de calitate pacienţilor. 
3. Comisia pentru sănătate şi familie a dezbătut propunerea legislativă menţionată în şedinţa din 13 iunie 2012. La şedinţa comisiei au participat 11 deputaţi din cei 17 membri ai comisiei. Raportul Comisiei a fost adoptat cu majoritate de voturi.

4. În urma dezbaterilor, Comisia pentru sănătate şi familie propune Plenului Camerei Deputaţilor respingerea propunerii legislative pentru completarea Ordonanţei Guvernului nr.124/1998 privind organizarea şi funcţionarea cabinetelor medicale, întrucât menţiunile referitoare la scăderea nivelului calitativ al serviciilor prestate de laboratoarele de analize medicale datorită creşterii numerice a acestor unităţi nu sunt suficient susţinute. De asemenea, se consideră că propunerile referitoare la redimensionarea numărului laboratoarelor de analize medicale şi la creşterea exigenţei în ceea ce priveşte autorizarea funcţionării acestora nu reprezintă măsuri suficiente pentru asigurarea creşterii calităţii serviciilor asigurate. În acest sens, ar fi fost necesar să fi fost avute în vedere Instrucţiunile Consiliului Concurenţei cu privire la definirea pieţei relevante, în scopul stabilirii părţii substanţiale de piaţă publicate în Monitorul Oficial al României nr.288/01.04.2004.
PREŞEDINTE,
RODICA NASSAR
Întocmit,
Livia Spînu – consilier parlamentar

Cristina Bologan – consultant parlamentar

